ร้านสวนนมมีอยู่สองสาขา สาขาแรกอยู่หน้ามช ส่วนสาขานี้อยู่กาดประเสริฐแลนด์ เยื้องๆอินฟินิตี้ผับนิดหน่อย เป็นร้านไม้สังเกตง่าย ป้ายร้านชัดดี เปิดทุกวันตั้งแต่ 11.30 - 22.00 น. เมนูมีทั้งของหวาน เครื่องดื่ม รวมถึงอาหารตามสั่งทั่วไปราคากลางๆ มาร้านครั้งแรกลองไป 3 อย่าง น้ำดื่มเย็นฟรี
- มันบดไวท์ซอส 65 บาท กลมกล่อม ไวท์ซอสหอมดี เนื้อมันละเอียด หอมเนยนิดๆ แฮมนิ่มได้เยอะ ขนมปังกระเทียมกรอบอร่อยดี โดยรวมแอบจืดไปนิด ให้ 3.3/5
- มาม่าตาลนเพิ่มไข่ 50 บาท ก็คือมาม่าต้มยำเพิ่มไข่ เพิ่มเนื้อหมูสับ รสต้มยำ ออกรสหวานเปรี้ยวกลมกล่อม เส้นนุ่มพอดี	 อิ่มดี แต่ก็ยังรู้สึกว่าธรรมดาแบบที่ทำกินเองก็ได้ ให้ 3.2/5
-Yoghurt Fruit Salad 40 บาท เป็นน้ำแข็งใสรสโยเกิร์ต รสกลางๆ หวานพอดี ไม่ค่อยมันนม กับผลไม้ได้แก่ แอปเปิ้ล สัปปะรด แตงโม กล้วย รสชาติโดยรวมธรรมดา ให้ 3.3/5
- ขนมปังเนยช๊อค 18 บาท ปิ้งสุกไปนิดเนื้อแข็งหน่อยๆ  พอหอมเนยบ้าง ขนมปังคุณภาพไม่ดีเท่าไหร่ ซอสช๊อคเหมือนร้านที่อยู่หน้ากองบิน 41 รสชาติเหมือนกันเลย ร่วนไปนิด ชิ้นเล็กไปสมราคา ให้ 3.1/5
โดยรวมเป็นอีกร้านที่เมนูค่อนข้างหลากหลายแต่มาเสียตรงที่รสชาติธรรมดาเกินไปนิด ราคาก็แอบแพงหน่อยๆเมื่อเทียบกับปริมาณ สิ่งที่ร้านสองสาขาเด่นสุดคือการที่ตกแต่งร้านสไตล์ retro เข้าไปในร้านจะเห็นของสะสมเก่าๆเพียบเลย ของสาขานี้มีคอมพิวเตอร์แม๊คอินทอชรุ่นเก่าใช้งานได้ตั้งอยู่ด้วย เป็นภาพที่หาดูยากหน่อยในปัจจุบัน การบริการถือว่ากลางๆ ส่วนตัวยังไม่ค่อยแนะนำมากนัก